F'din — il-kappella oriġinat l-Assoċjazzjoni Publju ta' Malta. Fiha wkoll jiltaqa' l-grupp tal- abbatini tal-parroċċa, iżda l-aktar ħaġa interessanti dwar din il-kappella hi, li l-għan li għaliha nħolqot kien, biex isservi ta' vetrina ta' oġġetti u dokumenti relatati ma' San Publju w il-parroċċa ddedikata lilu. Din il-kappella tiġi armata minn ġimgħa għal ġimgħa skont il- liturġija. Ta' kull sena qiegħdha sservi biex fiha jiġu ppreservati u esebiti oġġetti ta' valur intrinsiku. Grazzi għal Patri Stephen Magro O.F.M. il-kappella akkwistat xi santi u oġġetti oħra marbuta ma' San Publju. Is-Sur Charles Stivala irregala sett statwi tal-Ġimgħa l-Kbira, flimkien ma' artal ċkejken li kienu ta' missieru Emanuel Stivala (1914-1987) mir-Rabat, Malta. Dawn il-vari huma xogħol Malti fit-tafal. Biex jinżamm ħaj il-Kult u d-Devozzjoni lejn San Publju fil-Furjana u Barra Pittura ta' San Publju: Fost l-oġġetti interessanti li żdiedu din is-sena, hija pittura ħelwa u sempliċi ta' San Publju. Din il-pittura hija marbuta ma' storja ta' żgħażugħ li kien isofri b'marda terminali. Dan iż-żgħażugħ kien joqgħod il- Belt, f'Misraħ il-Helsien. Mid- dar tiegħu kien jara l-knisja ta' San Publju. B'hekk tkattret fih devozzjoni lejn dan il-qaddis tant li kien jitolbu kuljum. Darba fost l-oħrajn iddeċieda li jpinġih. Iż-żgħażugħ miet aktar tard kawża ta' din il-marda. F'din it- tpinġija ta' valur sentimentali, wieħed jara l-figura ta' San Publju, simili għal dik tal-vara titulari f'ambjent ta' anfiteatru. Il-pittura hija wkoll iffirmata. Appostli għall-artal: Is-sett tal-appostli tal-artal li ntużaw sal-aħħar festa ġew magħmula mill-Komm. Antonio Agius fix-xelter, fi żmien it-Tieni Gwerra Dinjija. Dawn l-appostli huma proporzjonalment żgħar mal-gandlieri u l-artal Bħalissa qed jiġi maħdum sett ta' statwi ġodda, xogħol ta' Antoine J. Hili. Għal dawn l-istatwi intagħżlu dawn il- personaġġi; San Pietru l-ewwel mexxej tal-Knisja, San Pawl u Sant'Agatha, Padruni ta' Malta, San Ġorġ Preca qaddis Malti u devot ta' San Publju, flimkien mal-beati Maltin Swor Adeodata Pisani u l-Kjeriku Nazju Falzon. Dawn huma xogħol fit-terracotta u qed jiġu arġentati minn Doreen Gatt. Għal din is-sena ser jiżżanżnu erba' minn dawn is- sitt statwi. Studju fuq l-istatwa ta San Publju: Bħalissa, qed isir studju intensiv fuq l-istatwa ta' San Publju, xogħol- Vincenzo: Dimech. L-istatwa l-ġdida saret bħala studju fuq dik oriġinali (ara l-artiklu 'Għext ftit mill-mumenti ta' Vincenzo Dimech' — Publio Agius). Din is-sena, fil-kappella tistgħu taraw ritratti tal-proċess u x-xogħol fuq din l-istatwa. Il-kappella ser terġa' tkun miftuħa għall-pubbliku bejn il-Ġimgħa 8 sa nhar il-Ħadd 10 tApril, jum il-festa. Fiha wieħed jista' jara għadd ta' oġġetti ta' valur intrinsiku, nħal oġġetti sagri, statwi, pittura u dokumenti marbuta ma' San Publju w il-parroċċa tal-Furjana. NB: Il-Kappella mhix propjetà tal-Assoċjazzjoni izda hija l-post minn fejn oriġinat u fejn jiltaqa' l-kumitat. Il-Kappella fir-Randan